A vezető ellenőrző tevékenysége

Bevezetés
A bölcsődevezető is tevékenység egyik fontos eleme a szakmai munka ellenőrzése. A tevékenység célja, hogy a vezető képet kapjon az intézményében folyó szakmai munka megvalósulásáról, feltárja az erősségeket, időben észlelje azokat a területeket, ahol munkatársai szakmai támogatására vagy éppen beavatkozásra van szükség.
Az ellenőrzés akkor tölti be valódi szerepét, ha tervezetten, tematizáltan és átlátható módon valósul meg. Ehhez szükséges az, hogy az ellenőrzés szempontjai előre meghatározottak, az érintett munkatársak számára ismertek legyenek, az ellenőrzés tapasztalatai pedig rögzítésre kerüljenek.
Fontos hangsúlyozni, hogy a szakmai munka ellenőrzése nem csupán a hiányosságok feltárását jelenti. Ennél jóval több, mert lehetőséget ad a jól működő szakmai gyakorlatok megerősítésére, a tapasztalatok közös értelmezésére és a szakmai fejlődés támogatására is. Az ellenőrzés az intézmény valamennyi munkatársának munkájára kell hogy kiterjedjen, hiszen a bölcsőde szakmai működésének egészéhez a kisgyermeknevelők mellett a bölcsődei dajkák, a konyhai dolgozók, a kerti munkát végző munkatársak és valamennyi, az intézmény működésében részt vevő dolgozó munkája hozzájárul.
Az alábbi szempontsorokkal szeretnénk támogatni a vezetőket abban, hogy az ellenőrzés tervszerű, és dokumentált legyen, miközben teret ad az ellenőrzött munkatárs véleményének és szakmai reflexiójának is.

Szempontsorok

1. Tárgyi feltételek, eszközök és környezet
Tárgyi feltételek, eszközök
· A csoportban megfelelő mennyiségben és minőségben állnak rendelkezésre a gyermekek ellátásához szükséges eszközök, berendezési tárgyak?
· A játékok és egyéb eszközök megfelelnek-e a gyermekek életkorának és szükségleteinek?
· Az eszközök biztonságosak és rendeltetésszerűen használhatók-e?
· A játékok és eszközök elhelyezése támogatja-e a gyermekek önálló választását és használatát?
· Az udvari játékok és eszközök biztonságosak és megfelelően használhatók-e?
Környezet
· A gyermekek környezete rendezett, tiszta és biztonságos-e?
· A gyermekek számára szükséges eszközök megfelelően hozzáférhetők-e?
· A környezet kialakítása támogatja-e a gyermekek szabad játékát és önállóságát?
· A gyermekek által használt eszközök és tárgyak állapota megfelelő-e?
Csoportszoba és dekoráció
· [bookmark: _GoBack]A csoportszoba berendezése támogatja a gyermekek játékát és önállóságát?
· Biztosított-e a játékeszközök megfelelő hozzáférhetősége?
· A játékok elhelyezése áttekinthető és a gyermekek számára használható-e?
· A dekoráció mennyisége és tartalma megfelel-e a gyermekek életkorának?
· Megjelennek-e a gyermekek alkotásai?
· A dekoráció kapcsolódik-e az évszakokhoz, ünnepkörökhöz és a gyermekek aktuális élményeihez?
· A dekoráció biztonságosan van-e elhelyezve?

